
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/1433
URBROJ: 251-13-11-16/002-24-3
Zagreb, 8. srpnja 2024.



Z A P I S N I K
s  39. sjednice Vijeća Mjesnog odbora Pongračevo, održane 8. srpnja 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Vedran Đidara, Mila Vlajo, Marijana Horvat, Teodor Ostojić
Odsutni članovi vijeća: Bruno Orešković, Oto Čaleta

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 38. sjednice. 

Predsjednica daje na glasovanje zapisnik s 38. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka o zamjeni dotrajalih drvenih klupa na Fallerovom šetalištu oko boćališta i okolnih zgrada na adresi Fallerovo šetalište 35-37-39
2. Aktualnosti u MO Pongračevo
3. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka o zamjeni dotrajalih drvenih klupa na Fallerovom šetalištu oko boćališta i okolnih zgrada na adresi Fallerovo šetalište 35-37-39
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

      1. Vijeće Mjesnog odbora Pongračevo traži zamjenu postojećih drvenih klupa na lokaciji Fallerovo šetalište oko boćališta i okolnih zgrada na adresi Fallerovo šetalište 35-37-39 jer su klupe dotrajale, prekrivene lišajevima te neke nisu više upotrebljive. Također tražimo da se postave klupe s naslonom.
       2. Ovaj Zaključak dostavlja se Vijeću Gradske četvrti Trešnjevka – sjever.

Ad 2. Aktualnosti u MO Pongračevo
Predsjednica i članovi Vijeća razgovaraju o javnom savjetovanju na Prijedlog izmjena i dopuna Generalnoga urbanističkog plana Grada Zagreba koje traje do 12.07.2024. godine.
Vijeće MO Pongračevo je predložilo sljedeće izmjene i dopune GUP-a:

1. Predlaže se prenamjena M1 u Z za k.č.br. 2682/114 i dio 2682/107, k.o. Trešnjevka (Zelena površina u nastavku Ulice Ivana Rabara) nastavno na postojeći park Kate Šoljić. Djelomično se prihvaća (Prihvaća se proširenje postojeće zone javnog parka sjeverno od predmetnih čestica na veći dio predmetnog zahtjeva, površine 1.067 m2. U zoni M1 zadržava se pločnik s drvoredom uz postojeću stambenu zgradu prema Selskoj cesti.).
2. Predlaže se prenamjena M1 u Z za k.č.br. 2592, k.o. Trešnjevka, Baštijanova ulica. Navedena čestica u vlasništvu je Grada Zagreba i trenutno je zelena površina. lako je planom preko nje predviđen spoj Učkine ulice s Baštijanovom ulicom, s obzirom na malu količinu prometa u njoj i dobru povezanost kroz mrežu ulica u MO Pongračevo, smatramo da spoj nije potreban, dok je vrijednost zelene površine u preizgrađenom području Mjesnog odbora iznimno velika. U tom pogledu predlažemo da se čitava navedena čestica prenamijeni u Z (Zaštitne zelene površine), te da se za zapadni dio k.č.br. 2592 izbriše iznimka iz važećeg urbanog pravila 1.4.  Ne prihvaća se (Zahtjev se ne prihvaća jer je prometni spoj Učkine i Baštijanove ulice važan za mogućnost realizacije prostora između Učkine ulice i Selske ceste).
3. Predlaže se prenamjena iz IS (Površine infrastrukturnih sustava) i R (Sportsko-rekreacijska namjena) u Z1 (Javne zelene površine-javni park) za područje današnje Remize (k.č.br. 3368, k.o. Trešnjevka) za koju je omogućeno preseljenje na dalju lokaciju u gradu (UPU Slobodna carinska zona Jankomir – Izmjene dopune, SGGZ 5/18). Time bi se ovaj prostor jednostavno mogao prenamijeniti u gradski park, neophodan na preizgrađenoj Trešnjevki. Predlažemo prenamjenu postojećeg urbanog pravila iz 2.10. u urbano pravilo 2.11. (Uređenje javnih zelenih površina), te obvezu izrade javnog urbanističko-arhitektonskog natječaja.  

Ne prihvaća se (Razvoj mreže javnog prijevoza tema je dugoročnog planiranja. Izmještanje spremišta tramvaja na Ljubljanici planirano je ovim planom na područje Jankomira, no, dok se takav zahvat ne realizira potrebno je omogućiti postojećem spremištu redovno funkcioniranje, odnosno ne postavljati moguća ograničenja u slučaju potrebe rekonstrukcije i obnove ove zone. Svojom veličinom i vlasničkim odnosima ovaj prostor omogućuje provođenje procedure gradskog projekta kojim bi se u postupku rane participacije javnosti moglo propisati veći udio javnih zelenih površina.)
Predsjednica će na javnom savjetovanju uložiti prigovor na navedeno rješenje a vezano uz točku 2.

Ad 3. Pitanja, prijedlozi i obavijesti
Predsjednica Vijeća informira članove o zaprimljenim upitima putem maila.

Članica Vijeća Mila Vlajo ukazuje na problem građevinskih radova koji se trenutno odvijaju na lokaciji Labinske ulice (zamjena vrelovoda), te stepenicama koje se nalaze u podnožju stambene zgrade koje su uništene radovima. Dogovoreno je da će se nakon što radovi budu gotovi procijeniti situacija, odnosno jesu li stepenice popravljene.

· najava iduće sjednice za 26.8.2024. u 18.00 sati
· dežurstvo 31.7.2024. – Lana Belinić

· dežurstvo 28.8.2024. – Mila Vlajo
· dežurstvo 25.9.2024. – Vedran Đidara
Budući da nema više pitanja, predsjednica Vijeća zaključuje sjednicu.

Sjednica je završila u 18.45 sati.
         Zabilježila:                                                                                             Predsjednica

        Lana Belinić                                                                                 Vijeća Mjesnog odbora

                                                                                                                        Pongračevo

                                                                                                                     Lana Belinić, v.r.

